JohanHeinsen/ENO huggingface dataset:
Kiøbenhavns Postrytter, 1787-04-13
London, den 27 Martii. Hs. Majestæt Kongen har i nogen Tid havt adskillige stærke Anfald af Gigt i Maven, og denne Upasselighed vedvarer desværre endnu. Lægerne paastaae, at Kongens alt for strænge Diæt er Skyld deri, og at dette Onde kunde hielpes ved en noget mindre Afholdenhed. Forrige Tirsdag fandt Hs. Majestæt sig saa haardt angrebet, at han maatte afsige Jagten, og har derefter indtil om Løverdagen udstaaet megen Smerte.
Kiøbenhavns Postrytter, 1787-04-13
Dersom Handels-Tractaten med Keiseren kommer i Stand, saa vil her blive drukket meere Ungarsk Viin end hidindtil. J Kong Jacob den Førstes Tid drak man ikke anden Viin ved det Engelske Hof, og dengang blev den sendt fra Wien over Breslau til Hamborg, og derfra til Engelland.
Kiøbenhavns Postrytter, 1787-04-13
J Løverdags saae man her Udfaldet af de forskiællige Væddemaale, som vare gjorte i Anledning af en Hanekamp, og tilsammen beløb sig henimod 60000 Guineer. Opløbet af mangfoldige Mennesker, og den derved foraarsagede Tummel, viiste eet af de Nationaloptrin, som billigen hos os maa sætte Fremmede i den største Forundring.
Kiøbenhavns Postrytter, 1787-04-13
J Gaar blev Hr. William Pitts Forslag, om Toldens Forringelse paa indførende Portugisiske Viine, foretaget og bevilget i Underhuset. Han meldte tillige, at Jndførselstolden paa Spanske Viine ogsaa med det første vilde blive nedsat.
Kiøbenhavns Postrytter, 1787-04-13
Fra det Østerrigske, den 28 Martii. J Schassburg, i det Siebenburgske, har Jisbrudet den 6te hujus sat over 200 Huse under Vand, og tildeels saaledes beskadiget dem, at de staae paa Fald. Dagen derefter saae man Vandet opfyldt med Stykker af Stalde, Høe lader, Broer, Tage, Viinfade, og druknede Creature.
Kiøbenhavns Postrytter, 1787-04-13
Jmod udenlandske Varer er her udgaaet en Forordning, som enten ganske forbyder deres Jndførsel, eller anseeligt forhøyer den derfor erlagte Told.
Kiøbenhavns Postrytter, 1787-04-13
Polsk Grændse, den 28 Martii. Man hører ikke eet Ord om hvad de Dantziger Deputerede udrette i Berlin. Deres Beretninger affærdiges umiddelbar til det store Raad i Dantzig, uden hvis Samtykke ingen Sag af nogen Vigtighed maa foretages eller besluttes. Der siges, at de nu have leyet sig Værelser, paa et halvt Aar, og de maae altsaa endnu være langt fra Maalet. Allevegne fra bekræftes det Rygte, at der ved Caffa skal være forefaldet en meget blodig Skærmydsel imellem et stærkt Korps Russer og Tartarer.
Kiøbenhavns Postrytter, 1787-04-13
Haag, den 31 Martii. Allerede i September f. A. havde den Franske Ambassadeur bekiendtgjort Generalstaterne, at Hs. Allerchristeligste Majestæt, blot for at bestyrke den gode Forstaaelse mellem begge Nationer og udviide Handelen paa begge Sider, havde udnævnt Hr. Chevalier til residerende Fransk Agent i Batavia, og derover begiærte Generalstaternes Exequatur, til Efterretning for Gouverneuren sammesteds. Men da han ikke siden havde faaet noget Svar, fandt han sig den 20de hujus nødsaget til, i sin Konges Navn, at berette Generalstaterne: at Hr. Chevalier alt i November havde afsendt sine Sager til Batavia, og at han selv ikke kunde udsætte sin Reyse længer end til den 8de April; hvorfor han indstændig anmodede Generalstaterne om en Definitiv=Resolution i dette Anliggende, eller, ifald denne maaskee ikke saa hastig kunde faaes, da om deres Jnterims Bevilling indtil videre, siden en Udlænding ikke maa opholde sig meere end 3 Maaneder i Batavia.
Kiøbenhavns Postrytter, 1787-04-13
Leipzig, den 31 Martii. Man siger, at den Pavelige Nuntius i München, GrevZoglio, skal af Churfyrsten i Bayern være ophøyet til Biskop over hele Bayern.
Kiøbenhavns Postrytter, 1787-04-13
Følgende mærkværdige Skrivt kom her nyelig for Lyset: "Hvem har i den catholske Kirke Ret til at dispensere i geistlige Sager?" Det er forsynet med et Træesnit, der forestiller den bekiendte Fabel om Hunden, som tabte sit Stykke Kiød, ved at snappe efter Skyggen i Vandet. Neden under staae disse Ord: Qui totum vult, totum perdit (den, der vil have alting, beholder slet intet).
Kiøbenhavns Postrytter, 1787-04-13
Pløen, den 2 April. J Forgaars Eftermiddags døde Hs. Høifyrstel. Durchl., Prindsesse Charlotta Amalia, til Schleswig-Holstein Pløen &c., Canonesse til Stiftet Gandersheim, efter nogle Ugers Sygdom, i sit Alders 78de Aar.
Kiøbenhavns Postrytter, 1787-04-13
Fra det Brandenburgske, den 3 April. Efter de Beretninger, man hidtil har om den Polske Konges Reyse, har denne været meget besværlig. Kongen er ikke allene eengang faldet i Weichselen til halv op paa Livet, men har endog een Dag maattet gaae et stort Stykke Vey til Fods, fordi Hestene for hans Vogn ikke kunde trække igiennem den dybe Snee.
Kiøbenhavns Postrytter, 1787-04-13
Paris, den 3 Martii. Fra den Franske Gesandt i Constantinopel, Greve af Choiseul-Gouffier er i en kort Tid her ankommen tre Courerer, og man frygter, at det Uveyr, som længe har trukket sig sammen ved det Sorte Hav, er nær ved at bryde løs.
Kiøbenhavns Postrytter, 1787-04-13
Fra det Hannoverske, den 3 April. Da der gaae saa forskiellige Rygter om det, som nyelig er forefaldet i det Bückeburgske, saa vil følgende authentique Beretning ikke være overflødig. Enkegrevinden var vel den 18de Martii i Minden, men allene for at aflægge sin Contravisite hos nogle Herskaber der, for deres Condolationer. Den unge Greve har ikke, som man har udspredet, faaet nogen Preussisk Orden, og det er ganske ugrundet, at Hessen-Cassel skulde have 900000 Rigsdaler tilgode. Der er ikke heller tænkt paa at beleyre Wilhelmstein; og altsaa kan Kanonerne ikke være blevet siddende i Moradset. Desuden staae de Hessiske Regimenters Feldtstykker, endnu paa Torvet i Rinteln.
Kiøbenhavns Postrytter, 1787-04-13
Den 4de April. Efter Forlydende giør den virkelige Kongel. Preussiske Statsminister, Greve von Gortz, med det første en Reyse til London, i et vist vigtigt Ærinde fra sit Hof.
Kiøbenhavns Postrytter, 1787-04-13
Kiøbenhavn, den 13 April. Førstkommende Søndag den 15de April, bliver anlagt Hofsorg for Prindsesse Anna Amalia, Abbedinde til Qvidlenburg paa 14 Dage. Under samme indbefattes og bæres tillige Hofsorgen i 8 Dage for Prindsesse Charlotta Amalia af Holstein=Plden. Cavallererne bære sorte Klæder med Silkeknapper og Knaphuller, blank Kaarde og Spender, 8te Dage sorte, og 8 Dage hvide Silkestrømper. Damerne bære sorte Silkeklæder, de første 8 Dage sorte og hvide Baand, de sidste 8 Dage brogede Baand og Kniplinger.
Kiøbenhavns Postrytter, 1787-04-13
Førstkommende Mandag, den 16de April, bliver Apartement ved Hoffet, som begynder Kl. 6 1/2 Slet.
Kiøbenhavns Postrytter, 1787-04-13
Den 9de Martii 1787 er Sognepræsten til Trystil Præstegield, Hr. Axel Christian Schmidt, beskikket til Sognepræst for Elverums Præstegield i Aggershuus Stift.
Kiøbenhavns Postrytter, 1787-04-13
Den 30te er Sognepræst, Hr. Claus Wilhelm Claudi, confirmeret til at være Sognepræst for Kornum og Løgsted, Meenigheder i Wiborg Stift. Candidatus Juris, Christian Brønlund, beskikket til at være Byeskriver i Thisted, og Herredsskriver udi Hillerslew og Hundborg Herreder i Aalborg Stift. Den 29de November er Guardein, Diederich Christian Liebst, beskikket til Mynt-Commissarius ved Mynten i Altona. Guardein, Michael Flor, ligesaa til Myntmester ved bemeldte Mynt. Samme Dag er Mynt=Fuldmægtig, Truels Lyng Knoph, udnævnt til at være Guardein ved Mynten i Kiøbenhavn. Mynt=Fuldmægtig, Niels Høy, ligesaa at være Guardein ved Mynten i Altona.
Kiøbenhavns Postrytter, 1787-04-13
Under Dato Christiansborg Slot den 7de Martii er udgaaet en Placat, angaaende Jslandske Søe-Passe.
Kiøbenhavns Postrytter, 1787-04-13
Da Pakhuus=Controlleur Tienesten ved Kiøbenhavns Toldbod er efter forrige Controlleur Lindemann bleven ubesat, og Pakhuus=, samt Oplagsskriver=Forretningerne i den Anledning anderledes fordeelte, er Krigsraad Wilhelm Frederich Laub entlediget fra Oplagsskriver=Forretningerne, og udnævnt til Pakhuusforvalter, og Niels Arentzen beskikket til Oplagsskriver.
Kiøbenhavns Postrytter, 1787-04-13
J Tallotteriets 505te Trækning her i Staden udkom i Gaar følgende Numere: Confirmations=Bønnen, som efter Kongelig allernaadigst befaling skal bruges ved Confirmations=Acten, er tilkiøbs at bekomme i det Kongelige Bogtrykkerie.
Kiøbenhavns Postrytter, 1787-04-13
AVERTISSEMENTS. Directionen for det kongelige Octroierede Danske Asiatiske Compagnie bekiendtgiör hermed, at den til den 18de April h. a. bekammede Auction over endeel Chinesiske og Ostindiske Vahre, er udsat til Onsdagen den 25de April førstkommende, om Formiddagen ved 9 Slet, da Liebhaberne udi Compagniets Huus paa Christianshavn, behagelig vilde indfinde sig. Vahrene kan 3 Uger for Auctionen tages i Øiesyn i Compagniets Pakhuse, og Auctions-Bögerne over det bortsælgende, erholdes paa Compagniets Bogholder-Contoir.
Kiøbenhavns Postrytter, 1787-04-13
Torsdagen den 19de April førstkommende, om Formiddagen Klokken 9 Slet, bliver endeel Meubler og Effecter, bestaaende af Guld, Sølv, Tin, Kobber, Messing, Jernfang, Porcellain, Glas, Steentøy, Træe=Vahre, Linnet, Gang= og Sængeklæder, samt endeel vare Medailler, Sølvmyndter og Bøger, med videre, afgangne Brand=Major Mentzes Stervboe tildeels tilhørende, ved Auction bortsolgt i Gaarden No. 13 paa store Kiøbmagergade, imod contant Betaling ved Tilslaget, eller naar paafordres, til Procurator Beyer i Laxegaden Nr. 311, hos hvem de trykte Fortegnelser forinden kan erholdes. Directionen for det kongel. octroierede danske asiatiske Compagnie bekiendtgjör hermed, at Onsdagen den 2den Maji förstkommende, om Formiddagen ved 9 Slet, bliver udi Compagniets Huus paa Christianshavn, holden Licitation over diverse Materialier og Vahre, saasom: Pommerske Fyrre-Bielker, dito Spær, norske Allinger, Vestervigs Vall Bræder, norske fiirskaarne Bræder eller Fyrre Lost-Dæbler, dito Vrag Bræder, danziger FyrrePlanker, Granne-Roeds Knæer og Granne-Baads Aarer, Baadshag-Stager, engelsk Pompe-Læder, barkede Hunder, norsk Baand Jern, Beeg, Tiære, Terpentin, Kanon Krudt, hollandsk eller dansk Seildug, petersborger dito, flamsk Lærred, Raunduug, polsk eller Sække-Lærred, Flagdug, Hör lærreds Dreiel, Tælle-Lys, hollandsk Lin-Olie, Svovel, Tælle, reen riigsk Hamp, petersborger dito, Lunte, spansk Salt, lyneborger dito, Böge-Brænde, store skotske Steenkul, smaa dito, Rom, Viin, Edike, Havre, Byg, røgede Oxebryster, dito Tunger, dito Pølser, engelsk Ost, røget Korn-Flæsk, fyensk eller langelandsk Smör, fransk Brændeviin, Byggryn, hvide Kaag-Erter, graae dito, Svedsker.
Kiøbenhavns Postrytter, 1787-04-13
End videre til Cargaison: Engelsk Klumpeblye, norsk Stang-Jern, nyt Kobber i svenske myntede Plader, finsk Tiære, petersborger Hamp, reen rigsk Hamp, Genever, Lin-Olie, petersborger Seildug, Raundug, flamsk Lærred, Baand-Jern, Pompe-Læder, Smedde-Steenkul, Flagdug, LæggersStaver, Fade dito, Vestervigs Bræder, Granne-Aarer, Stokholms Kron-Beeg. Thi ville de Lysthavende behage til fornævnte Tid og Sted sig at indfinde, da Conditionerne tilligemed Varenes Quantiteter, dennem nærmere skal vorde bekiendtgjort,
Kiøbenhavns Postrytter, 1787-04-16
Kiøbenhavns No. Aar me Polen.
Kiøbenhavns Postrytter, 1787-04-16
Post-Tidender. gl. Mandagen, den 16 April. Heraf udgives ugentlig 2de Stykker, ved P. M. Hopffner. De Tyrkisk Grendse, den 20 Martii. Janitscharerne lade sig af og til see uden for Storsultanens Serail, og raabe, at de ere færdige til at vode den sidste Blodsdraabe, om man vil anføre dem imod Fienden; men at man hverken maa spørge Legisterne eller Geistligheden til Raads. Storherren sættes herved ikke lidet i Forlegenhed, da Folket bliver hver Dag meere opbragt og krigersk sindet, saa man maa frygte for en Revolution. Arbeyderne i Arsenalet besøger Storherren daglig i egen Person, og alle 7 militaire Classer ere ved skriftlige Opfordringer i Storherrens Navn blevne opmuntrede til Tapperhed. – Den gamle Storadmirals Equipage er ankommet fra Egypten til Constantinopel, og han ventes selv daglig.
Kiøbenhavns Postrytter, 1787-04-16
Semlin, den 20 Martii. En over Wien her ankommen Fransk Coureer har strax sendt sine Depescher med en Staffette til Constantinopel, og venter nu paa Svaret, for at bringe samme tilbage med sig til Paris. Som man hører, saa giør Frankerig sig al Umage for at faae Uenigheden imellem Rusland og Porten bilagt i Mindelighed; da Tyrkernes Forbittrelse skal være steget til det høyeste.
Kiøbenhavns Postrytter, 1787-04-16
Kiow, den 22 Martii. Kongen af Pohlen ankom den 20de hujus hertil, og befinder sig, uagtet den besværlige Reyse, meget vel og særdeles fornøyet. – At denne Reyse ikke skal blive den Pohlske Nation til for stor Byrde, har Hs. Majestæt Keyserinden, til Omkostningernes Bestridelse, gjort Kongen en betydelig Present i rede Penge, som, efter Rygtet, skal bestaae i 2 Millioner Rubler.
Kiøbenhavns Postrytter, 1787-04-16
Fra Ukraine, den 28 Martii. J Kiow er alting overmaade dyrt, og Keyserindens Tafsel skal daglig koste 5000 Rubler. For en Kalv betales almindelig 14 Rubler, og for et Æg en halv Gylden. Overalt er Keyserindens Hof blevet endnu mere brillant ved Kongen af Pohlens Ankomst. Jngen Dag gaaer forbi, uden Samtaler imellem disse høye Personer; og de have begge ladet uddeele anseelige Foræringer til deres Hofbetiente.
Kiøbenhavns Postrytter, 1787-04-16
London, den 30 Martii. Til Landets almindelige Glæde befinder Hs. Majestæt Kongen sig nu igien vel, og Dronningen giver i denne Anledning et stort Festin paa Windsor.
Kiøbenhavns Postrytter, 1787-04-16
Den bekiendte Lord Georg Gordon har hidindtil med hver fransk Post ventet den Tidende, at Assemblee de Notables havde tilstaaet Protestanterne i Frankerig borgerlige Rettigheder. Som Præsident for den protestantiske Association er denne Sag ham nu vigtigere end alle Europæiske Rigers og Staters Finantsoperationer, som han forhen har brudt sit Hoved med. Men hans Haab vil formodentlig ogsaa heri slaae ham feyl.
Kiøbenhavns Postrytter, 1787-04-16
J Tirsdags Morges var Prindsen af Wallis, tilligemed Marquis Buckingham, et stort Antal andre Standspersoner og Gentlemen, nogle Tusinde af de ringere Classer, og især en Mængde Jøder, forsamlede paa Caling=Common, een engelsk Miil fra London, for at see de navnkundige Klopfegtere, Slagteren Martin og Jøden Mendog, bares. Men just som disse lavede sig til Barningen, kom et Detaschement Dragoner ansættende med en Fredsdommer i Spidsen, som forelæste Forsamlingen Acterne imod Oplb. Prindsen med sin Suite og alle øvrige Personer af Stand forlod i samme Øyeblik Pladsen, og reed i stærkeste Galop tilbage til London. De andre Tilstædeværende gik ogsaa godvillig deres Vey, og Slagteren og Jøden bleve ved denne Leylighed heelskindede for denne Gang.
Kiøbenhavns Postrytter, 1787-04-16
Paris, den 30 Martii. Anliggenderne imellem Rusland og Porten give her Anledning til mange Rygter. De, som blive ved at paastaae, at Greven af Segur skulde komme tilbage fra Rusland, angive dertil denne Aarsag: At Politiken synes ikke at tillade, at en Minister fra en Nation, der er allieret med Porten, og hvis Undersaattere drive stor Handel med Tyrkerne, er Vidne til de Skridt, Rusland for nærværende Tid giør. Ellers er dette Rygte neppe troeværdigt: at de fleeste af de 40000 Mand, som skulle reduceres af den Franske Armee, skulle gaae til Tyrkiet for der at tage Tieneste.
Kiøbenhavns Postrytter, 1787-04-16
Den 3die April. J forrige Uge talede man om en ubehagelig Omstændighed, som var mødt Søeministeren, Marschal de Castries, og fortælles paa følgende Maade: Den 23de Martii, om Aftenen, leverede Kongen ham Planen til den ved Marinen indførende Reforme. Marschalen forestillede Kongen, hvad Uorden denne Reforme vilde medføre, og at Marinens nærværende Forfatning ikke taalte nogen Jndskrænkelse. Herpaa skal Kongen alvorlig have svaret Marschalen, at dersom Reformen ikke var efter hans Smag, saa kunde han forføye sig til Paris. Dette giorde Marschalen strax, og i hans Hotel i Versailles hedde det Dagen derefter, at han var syg. Men den 25de blev han allerede kaldet til Hoffet igien, hvor han indtil videre endnu er i sin Post.
Kiøbenhavns Postrytter, 1787-04-16
Frankfurt ved Mayn, den 31 Martii. J Herrmannstadt i Siebenburgen stak nyelig en Actrice sig for Alvor ihiel paa Theatret i en Tragedie, som blev opført, istedet for at lade det blive ved Forestillingen allene. Et Brev, som hun efterlod sig, meldede om Aarsagen: Hendes Elsker var blevet hende utroe. Hun var en døbt Jødinde, havde en smuk Figur, behagelig Stemme, og levede meget indgetogen.
Kiøbenhavns Postrytter, 1787-04-16
Haag, den 31 Martii. Hr. von Rayneval skal for sin Reyse og sine Underhandlinger i Holland have faaet Kongen af Frankerigs Portrait, rigt besat med Brillanter.
Kiøbenhavns Postrytter, 1787-04-16
Den 3die April. J Løverdags fik det Patriotiske Partie i Staaterne af Hollands Forsamling et mærkeligt Stød. Man skreed til at udnævne Commissarier til at undersøge det saa længe omtalte Harlemmer Forslag, at bestemme den Jndflydelse, Folket bør have paa Regieringsanliggenderne. Med Pluralitet af 10 Stemmer, imod 9 bleve 19 Commissarier, nemlig een af Ridderskabet og een af hver af de stemmende Stæder, valgte til denne Undersøgelse. Men iblant alle disse 19 Commissarier er Valget ikkun faldet paa 2 eller 3 saa kaldede Patrioter. Disses opbragte Partie raaber derfor: Hvad skal man vente sig af saadan en Commission, Og de 9 overstemmede Stæder have formelig erklæret denne Udnævnelse for ugyldig, og til Byrde for Landets Casse; især da man ikke kan spaae sig nogen Nytte af partiske Undersøgelser.
Kiøbenhavns Postrytter, 1787-04-16
Ved Baron van der Does tot Nordwyks Død have vi mistet en meget vigtig og agtet Mand. Hans Tilbøyelighed for den gamle retmæssige Constitution og det Durchl. Huus Oranien udsatte ham for de patriotiske Pasqvillanters Forfølgelse. Endskiønt disses Stalbrødre glæde sig over vort Tab, have vi dog Aarsag til at haabe, at neppe nogen saa kaldet Patriot vil blive indsat i hans Embeder.
Kiøbenhavns Postrytter, 1787-04-16
Da Republikens Marine har større Mangel paa smaae end paa store Krigskibe, saa have Generalstaterne bevilget de respective Admiralitetscollegiers Forslag, hvorefter den Sum af 1 Million og 20800 Gylden, som var bestemt til to nye Linieskibe paa 74 Kanoner, nu skal anvendes til at bygge 2 Fregatter paa 36, og 2 paa 24 Kanoner, samt 6 Brickskibe for. Efter Overslaget komme alle disse Skibe kun til at koste 999290 Gylden.
Kiøbenhavns Postrytter, 1787-04-16
Stokholm, den 3 April. Den 14de d. M. er her paa den lille Børsal berammet en Generalforsamling af samtlige Jnteressentere i det Kongelige Svenske Vestindiske Handelselskab, for at raadslaae om Compagniets Directeurers Udnævnelse.
Kiøbenhavns Postrytter, 1787-04-16
Fra det Hannoverske, den 4 April. Vel er den Preussiske Gesandt, Hr. von Bøhmer, den 30te Martii igien reyst til Cassel, men man veed endnu ikke Udfaldet af hans Underhandlinger der. Jmidlertid er det Rygte ganske falskt, at Landgreven ikke skulde have modtaget den ham tilbudne Kongel. Megling. Det til HessenCassel udstædede Keyserl. Poenal Mandat, angaaende de Hessiske Troppers Bortførelse fra det Bückeburgske, skal især være foranlediget af Churfyrsten af Cøln, som Biskop i Münster og medudskrivende Fyrste i den Westphalske Kreds.
Kiøbenhavns Postrytter, 1787-04-16
Wien, den 4 April. Efter et nyt Rygte tiltræder Keiseren nu sin store Reyse den 10de hujus, og skal Reyserouten, i det mindste til Kiow, allerede være tilstillet Vedkommende til de fornødne Foranstaltninger.
Kiøbenhavns Postrytter, 1787-04-16
Fra Dnieper er indløbet den Beretning, at der atter ere indrykkede 6 Regimenter Russiske Tropper i Ukraine, hvor de skulle have deres Standquarteer. At Lesghierne skulde være indfaldne i Crimm, bør ikke troes; thi denne Nations hele Krigsmagt staaer under Scheich Mansur; og man veed endnu ikke med Vished, hvad Vey han har taget.
Kiøbenhavns Postrytter, 1787-04-16
J Neusatz i Ungarn har der fra den 7de til den 13de Martii raset en hæftig Sydostvind, som har rykket de største Træer op med Roden, og kastet adskillige Huuse over Ende. Ved Donau har denne Storm ligeledes anrettet skrækkelige Ødelæggelser.
Kiøbenhavns Postrytter, 1787-04-16
Kiøbenhavn, den 16 April. Hs. Kongel. Majestæt har under 21de Februarii sidstleden allernaadigst udnævnt Hr. Geheime-Conferentsraad Gregers Christian Greve af Haxthausen, forrige Oberhofmester ved Sorøe Academie, til Stiftbefalingsmand over Siellands Stift, Færøerne og Bornholm, samt Amtmand over Færøerne, udi Hr. Geheime-Conferentsraad Brochen huses Sted, som fra bemeldte Embeder i Naade er entlediget.
Kiøbenhavns Postrytter, 1787-04-16
Den 9de Februarii d. A. er den caracteriserede Oberst, Christian Cornelius von Hageman, bestilt til virkelig Oberst og Chef for det andet Vesterlehnske Jnfanterie=Regiment.
Kiøbenhavns Postrytter, 1787-04-16
De Unges Tal, som i Gaar bleve confirmerede i deres Daabes Pagt, vare følgende: Frue Kirke, Drenge 41, Piger 28, Holmens Kirke, Drenge 59, Piger 21; Nicolai Kirke, Drenge 54, Piger 38, Helliggeistes Kirke, Drenge 20, Piger 16, St. Petri Kirke, Drenge 43, Piger 10; Vor Frelseres Kirke, Drenge 21, Piger 29, Trinitatis Kirke, Drenge 23, Piger 39, Garnisons Kirke, Dansk, Drenge 19, Piger 26, Waysenhuus Kirke, Drenge 6, Piger 10; Almindelig Hospitals Kirke, fra det Kongel. Opfostringshuus, Drenge 16, tilsammen 302 Drenge og 217 Piger. J alt 519 Børn.
Kiøbenhavns Postrytter, 1787-04-16
J Dag begyndte anden Classes Trækning af det 34te Kiøbenhavnske Classe=Lotterie, og udkom følgende høie Gevinster: No. 555, med 7 Rdlr. og Præmie for det første Lod, 50 Rdlr. i Hr. Jnspecteur Baumgartens Collection her i Staden; No. 6402, 200 Rdlr. i N. H. Knutzens i Tronhiem; No. 16504, 100 Rdlr. i Borger=Capitain Cabotts; No. 19032, 300 Adlr. i Politie-Secretair Schneiders; No. 9721, 100 Rdlr. i Baxens i Sønderborg; No. 6281, 10 Rdlr. og Præmie 75 Rdlr. i Frecks i Porsgrund; No. 5314, 1500 Rdlr. i Mad. Røemøes i Holmestrand; No. 13540, 10 Rdlr. og Præmie 75 Rdlr. i Oct. Holm. Baadhs; No. 10293, 700 Rdlr. i Windersleffs i Callundborg; No. 6664, 100 Rdlr. i Jnspecteur Baumgartens; No. 8010, 100 Rdlr. i Parolofskis i Husum; No. 6640, 200 Rdlr. i Jnspecteur Wulfsbergs i Tønsberg; No. 15909, 100 Rdlr. i Schades i Skanderborg; No. 5515, 100 Rdlr. i Postmester Pinds i Laurvigen; No. 7993, 1000 Rdlr. i Parolofskis i Husum. (Continuationen følger).¬
Kiøbenhavns Postrytter, 1787-04-16
J Tallotteriets 347de Trækning i Wandsbeck den 12te April udkom følgende Numere: Meteorologiske Observationer.
Kiøbenhavns Postrytter, 1787-04-16
Barom. Therm.
Kiøbenhavns Postrytter, 1787-04-16
Vinden. April. 7 Varme. N. N. O.S. O. O. S. O.S. O. V. S. V. S. S. V.
Kiøbenhavns Postrytter, 1787-04-16
Udi afvigte Uge, fra den 7de April til den 14de dito, ere i denne Kongel. Residencestad copulerede 19 Par. Fødte Drenge 19. Piger 21. Tilsammen fødte 40. Døde Mænd 23. Qvinder 24. Drenge 10. Piger 11, af følgende Sygdomme: Alderdom 3 Barselseng 1. Brystsyge 12. Colica 1. Druknet 1. Feber 3. Flek=Feber 1. Forraadnelses=Feber 4. Hidsig Feber 1. Kopper 2. Krampe 1. Slag 5. Svindsoet 1. Trødske 1. Tærende Syge 12. Uangivne Svagheder 14. Vattersot 5. Tilsammen døde 68. Altsaa 28 flere døde end fødte.
Kiøbenhavns Postrytter, 1787-04-16
AVERTISSEMENTS. Directionen for det Kongelige Octroierede Danske Asiatiske Compagnie bekiendtgiör hermed: at den til den 18de April h. a. berammede Auction over endeel Chinesiske og Ostindiske Vahre, er udsat til Onsdagen den 25de April førstkommende, om Formiddagen ved 9 Slet, da Liebhaberne udi Compagniets Huus paa Christianshavn, behagelig vilde indfinde sig. Vahrene kan 3 Uger for Auctionen tages i Öiesyn i Compagniets Pakhuse, og Auctions-Bögerne over det bortsælgende, erholdes paa Compagniets Bogholder-Contoir. strax efter at de til Auctionen den 25de hujus ansatte Vare ere bortsolgte, lader det Asiatiske Compagnie bortsælge nogle fra Ostindien afvigte Aar hiemkomne og af Compagniet anholdte Vare, som forinden i Compagniets Pakhuse kan tages i Øyesyn.